SuperSport-voorval: 'Minister skuld ons 'n verskoning' | Maroela Media
SuperSport-voorval: 'Minister skuld ons 'n verskoning'
Die VF Plus het die bevinding verwelkom van adv. Vincent Maleka dat daar nie rassisme was in die voorval waar Ashwin Willemse verlede maand tydens 'n regstreekse uitsending uit 'n ateljee van SuperSport gestap het nie.
Pieter Groenewald, leier van die VF Plus, het in 'n verklaring gesê Tokozile Xasa, die minister van sport, en Mmusi Maimane, die leier van die DA, het die voorval onmiddellik as rassisme gebrandmerk ten koste van Willemse se mede-aanbieders, Naas Botha en Nick Mallett.
"Maimane en minister Xasa het uiters onverantwoordelik opgetree deur Botha en Mallett sonder die korrekte feite voor te hou as rassiste. Dit bewys hulle is self behep met ras en hulle skuld nie net vir Botha en Mallett nie, maar die hele Suid-Afrika 'n verskoning," het Groenewald laat hoor.
Hy meen dit is "nog te verstane dat die ANC sulke skadelike uitlatings sal maak, maar dit is nou duidelik dat die DA dieselfde narratief van wit bevoorregting teenoor swart agtergeblewenheid wil gebruik en misbruik met die aanloop tot aanstaande jaar se algemene verkiesing."
Maroela Media het vroeër berig Gideon Khobane, uitvoerende hoof van SuperSport, het gesê adv. Maleka het Maandag sy verslag oor die gebeure ingehandig. Volgens Khobane het Willemse "ongelukkig" besluit om nie deel te wees van die ondersoek nie.
Hy het gesê die hersiening het bevind daar was geen rassistiese optrede deur Naas Botha en Nick Mallett nie. Volgens Khobane was daar geen geheime of openlike rassisme wat tot die voorval gelei het nie.
"Die VF Plus wag op die verskoning van mnr. Maimane en minister Xasa."
Ashwin Willemse SuperSport-reeks VF Plus
Julle gaan wag totdat die perde horings kry. Net sekere groepe in Sa vra omverskoning. Weens apartheid hoef geen swart mens ooit vir niks omverskoning te vra nie.
As ek dit reg ondhou het Maimane self gese daar is geen plek vir rassisme in sy DA party nie.Wonder of hy homself ook nou sal afdank soos wat hy met ander gedoen het.Ondhou die mes sny alby kante toe.Verskoning sal jy nie kry nie net julle my verkeerd verstaan nie so bedoel nie.
Hmmmm ………. die DA moet 'n leier kry .
Die puppet is 'n skande en 'n verleentheid .
Wel oor die ras gedrewe ANC wil ek nie eers my asem mors nie. Wat die DA aanbetref is dit n duidelike bewys hoe die DA leier die wit stem gebruik het om te kom waar hy is. Ek het reeds maande gelede besluit om nie weer vir hulle te stem nie. Dis jammer want ek het werklik gehoop die DA kan iets op die tafel plaas tot ons almal se voordeel en toekoms in die land sonder om rasse onderskeid te maak. Heelaas hulle is net so vrot soos die ANC!
Ons sal niks van hulle hoor nie. As die bevindinge anders om was, dan sou hulle al laankal weer n eiertjie gele het. DA het hulle ware klere gewys.